alexandrainst/scandi-wiki huggingface dataset:
Aslaug Magdalena Juliussen

Aslaug Magdalena Juliussen (født 7. september 1953 i Lødingen i Norge) er en samisk-norsk kunstner og kunsthåndverker.

Hun utdannet seg i tekstilhåndverk på Statens håndverks- og kunstindustriskole i Oslo 1976-80, og arbeidet deretter fra 1980-82 for tekstilkunstneren Synnøve Anker Aurdal i Oslo og deretter som kunsthåndverker. Hun utdannet seg videre på Institut for kunstterapi i Odense i Danmark 1996-97.

Juliussen mottok Norske Kunsthåndverkeres ærespris 2011.

Samtiden 
Innkjøpsfondet for Norsk Kunsthåndverk har kjøpt tekstilskulpturen «Multiple Stitches – sight in absence I» fra Juliussens utstilling ved Nordnorsk Kunstnersenter (NNKS). Verket ble innlemmet i Nasjonalmuseets samling. Juliussen er en anerkjent tekstilkunster og hun er ellers svært aktiv i Tromsøs kulturliv. Hun er tidligere innkjøpt av blant annet Nordnorsk Kunstmuseum, Nordenfjeldske Kunstindustrimuseum og De Samiske Samlinger, men dette var første gang hun ble representert i Nasjonalmuseet. Juliussen arbeider i dag hovedsakelig med installasjoner og skulpturer i naturmaterialer, noe som vil skape samtidig kunstuttrykk i dialog med tradisjonelle håndverksteknikker.

Referanser 

Samiske kunstnere
Norske kunsthåndverkere
Personer fra Lødingen kommune
Penroseius

Penroseius er en slekt av biller som hører til familien praktbiller (Buprestidae).

Utseende 
En liten til middelsstor (7 - 9,5 millimeter), avlang, matt svart praktbille med tegninger dannet av korte, lyse hår. Pannen er ikke innskåret mellom fasettøynene, antennene korte og sagtakkede fra det fjerde leddet. Pronotum er avrundet, litt bredere enn dekkvingene, som er jevnbrede.

Utbredelse 
Arten lever på Madagaskar.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Coraebini Bedel, 1921
 Understammen Toxoscelina Majer, 2001
 Slekten Penroseius Bellamy, 2012
 Penroseius lienosus Bellamy, 2012

Referanser

Eksterne lenker 

 

Praktbiller
Madagaskars insekter
Biller formelt beskrevet i 2012
Billbarrellus

Billbarrellus er en slekt av biller som hører til familien praktbiller (Buprestidae).

Utseende 
En liten til middelsstor, avlang, matt brun praktbille. Oversiden er fint og tett hårete. Pannen er ikke innskåret mellom fasettøynene, antennene korte og sagtakkede fra det fjerde leddet. Pronotum er avrundet, litt bredere enn dekkvingene, som er en tanke innsnevrede i midten.

Utbredelse 
Arten lever i Kenya.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Coraebini Bedel, 1921
 Understammen Toxoscelina Majer, 2001
 Slekten Billbarrellus Bellamy, 2014
 Billbarrellus singularis (Obenberger, 1931)

Referanser

Eksterne lenker 

 

Praktbiller
Kenyas insekter
Biller formelt beskrevet i 1931
Maublancius

Maublancius er en slekt av biller som hører til familien praktbiller (Buprestidae).

Utbredelse 
Slekten er bare kjent fra Angola.

Systematisk inndeling 

 Ordenen biller, Coleoptera
 Underordenen Polyphaga
 Overfamilien praktbiller, Buprestoidea
 Familien praktbiller, Buprestidae
 Underfamilien greinpraktbiller, Agrilinae Lacordaire, 1857
 Stammen Agrilini Lacordaire, 1857
 Understammen Agrilina
 Slekten  Maublancius Ponting, 2018 
 Maublancius auberti (Théry, 1947)
 Maublancius testui (Théry, 1947)

Referanser

Eksterne lenker 
 

Praktbiller
Biller formelt beskrevet i 1998
Angolas insekter
Thalia Dahm

Helene Thalia Dahm (født 28. september 1828 i Drammen, død 12. mars 1862 i Christiania) var en norsk skuespillerinne, sangerinne, komponist og lærerinne i musikk og sang.

Familie 
Thalia Dahm var datter av skolelærer, fiolinlærer, tegner og maler Hans Peter Dahm (1787-1844) og Helene Sophie Mathiesen. Hun ble 31. januar 1850 gift i Christiania med cand.jur. og senere overrettssakfører og byfogd i Trondheim Johan Frode Petersen (1819-1913). Hun var mor til sangpedagogen Adolf Dahm-Petersen, og moster til sangerinnen Adelaide Welhaven.

Liv og virke 
Thalia Dahm oppholdt seg i 1847-1848 i København, der hun fikk sangundervisning. Våren 1848 vendte hun tilbake til Norge, der hun ble knyttet til Christiania Theater.

Thalia Dahms teaterkarriere var svært kort. Hun debuterte ved Christiania Theater i 1848 som Agathe i Jægerbruden, og fulgte opp med rollen som Lisbet i En søndag paa Amager. Etter omkring ett år forlot hun teaterscenen. Særlig Den Norske Rigstidende hadde vært hardhendte i kritikken av hennes prestasjoner på scenen, og viet det meste av utgaven for 24. mars 1849 til å diskutere hennes egnethet for teaterscenen.

Det er også kjent at Thalia Dahms ga offentlige konserter, at hun underviste i sang og musikk, og at hun dessuten komponerte musikk.

Roller i utvalg 
Agathe i Jægerbruden av Carl Maria von Weber (1848)
Lisbet i En søndag paa Amager av Johanne Luise Heiberg (Christiania Theater, 1848)

Verker i utvalg 
1848: Mouritz-Polka

Referanser

Kilder 
 
 

Norske skuespillere
Norske sangere
Norske musikkpedagoger
Personer fra Drammen kommune
Nordmenn på 1800-tallet
Ectinus

Ectinus er en slekt av biller som hører til familien smellere (Elateridae).

Utseende 
Middelsstore (gjerne 7 - 10 millimeter), smale, mørke smellere. Antennene er tynne, pronotum hvelvet med rundede sider og utdratte bakhjørner, hårete.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
De voksne billene flyr godt og treffes ofte flygende, på blomster eller i vegetasjonen. Agriotini har larver som lever i jorda og noen kan gjøre betydelig skade på planterøtter.

Utbredelse 
Slekten har en den palearktiske sone utbredelse.

Systematisk inndeling 
 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Agriotini Laporte de Castelnau, 1840 - noen ganger regnet til underfamilien Melanotinae
 Understammen Agriotina
 Slekten Ectinus Eschscholtz, 1829 
 tussesmeller Ectinus aterrimus (Linnaeus, 1761) - finnes i Sør-Norge
 Ectinus dahuricus (Candèze, 1863)
 Ectinus exulatus (Candèze, 1873)
 Ectinus hidaensis Ôhira, 1998
 Ectinus higonius (Lewis, 1894)
 Ectinus insidiosus (Lewis, 1894)
 Ectinus koshiki Kishii, 1984
 Ectinus longicollis (Lewis, 1894)
 Ectinus miyakei Ôhira, 1964
 Ectinus nipponicus Kishii, 1979
 Ectinus nokozanus (Miwa, 1928)
 Ectinus obakoae Kishii, 1979
 Ectinus obscurolineatus Kishii, 1979
 Ectinus peregrinus Gurjeva, 1978
 Ectinus piloselloides (Schwarz, 1891)
 Ectinus puberulus (Miwa, 1928)
 Ectinus saitoanus Kishii, 1987
 Ectinus sepes (Lewis, 1879)
 Ectinus sericeus (Candèze, 1878)
 Ectinus sonanis (Miwa, 1928)
 Ectinus tamnaensis Kishii in Kishii & Paik, 2002
 Ectinus yushiroi W. Suzuki, 1999

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om smellere, side 282-287.

Eksterne lenker 
 
 

Smellere
Biller formelt beskrevet i 1829
Kristinspillet

Kristinspillet (Kristinspelet) har i en årrekke blitt spilt i Nord-Sel i Gudbrandsdalen. Forestillingen bygger på Sigrid Undsets berømte trilogi om Kristin Lavransdatter. Forfatteren kjente Gudbrandsdalen og Nord-Sel godt, og la sentrale deler av verket til Nord-Sel. Forestillingen blir spilt på Jørundgard. Jørundgard, slik den nå står, er en filmkulisse som ble bygget i 1994, til innspillingen av Liv Ullmanns film Kransen. Gården ble plassert i henhold til Undsets beskrivelser, og bygget i samme stil som middelalderens hus, slik Undset skildrer dem i bøkene sine. Gården har to tun, seksten hus og stavkirke. Stavkirken som ble bygget til innspillingen av filmen, ble brent under filmopptakene, men senere bygget opp igjen.

Etter filminnspillingen ble filmkulissen kjøpt av private, og åpnet for publikum som Jørundgard middelaldersenter. Sel kommune etablerte Kristinspillet der, og i noen år ble forestillingen Kristin Lavransdatter, Kransen satt opp på Jørundgard. Forestillingen bygget på Tormod Skagestads dramatisering av første del av Undsets trilogi, og hadde musikk av Kjetil Bjerkestrand. Mye av handlingen i denne forestillingen var lagt til Nonneseter kloster i Oslo. Spelet måtte legges ned etter et par år, på grunn av dårlig økonomi.

Kristin Lavransdatter på Jørundgard 
I 2010 fikk Svein Gundersen i oppdrag av Sel teaterlag å lage et nytt manus. Handlingen i forestillingen ble nå sterkt knyttet til stedet Jørundgard, og viser oss en sterk og handlekraftig Kristin. Forestillingen bygget på alle tre bind i Undsets trilogi, og fulgte hele Kristins livsløp fra barndom til død. Tre kristinskikkelser: Kristin som liten jente, Kristin som moden kvinne, og som den eldre, reflekterende. Dette manuset ble brukt i Kristinspillet i årene fra 2011 til 2019. Sel teaterlag fikk Sel kommunes kulturpris for arbeidet med denne forestillingen i 2012.

Skuespillere i Kristin Lavransdatter på Jørundgard 
Hovedrollen som den modne Kristin har blitt spilt av bl.a Gunhild Sundli, Line Verndal, Rebecca Nystabakk.

Rollen som den eldre Kristin er blitt spilt av Kristin Anita Johnsen, Anne Marie Ottersen, Birgitte Victoria Svendsen, Marit Østbye

Rollen som Erlend er blitt spilt av bl.a Terje Skonseng Naudeer, Henrik Høie, Per Kjerstad, Morten Svartveit

Rollen som Lavrans er blitt tolket av Vidar Olaussen og Viggo Didriksen. Rollen som Simon Darre har vært tolket av Endre Skjåk.

Regissører, musikk, koreografer for Kristin Lavransdatter på Jørundgard 
Regissører: Svein Gundersen (2011–2015), Juliane Morken (2016), Birgitte Victoria Svendsen (2017–2019)

Forestillingen har hatt forskjellige koreografer og musikere. Fight-koreograf har vært Hilde Veronica Östensson.

Eksterne lenker 
 Kristin er tilbake
 Kristin e mi, ho
 Hva koster den store kjærligheten?
 Rekordinteresse for Kristinspillet
 Fightkoreograf Hilde Veronika Östensson
 Sel teaterlag
 Sel kommunes kulturpris (Sel teaterlag 2012)
 Handlingen i Undsets trilogi

Video 
 Glimt fra forestillingen i 2012
 Glimt fra forestillingen i 2015
 Minidokumentar om Sigrid Undset: Kristin Lavransdatters rike

Norske friluftsskuespill
Sigrid Undset
Markus Sannes

Markus Sannes (født 6. desember 2000) er en norsk youtuber kjent som «Murdrocks» og «MUMIE». Han har over  abonnenter på YouTube. Han vant Gullsnutten for årets morsomste for tredje gang i 2019.

Referanser 

Youtubere fra Norge
Nordmenn kjent via pseudonym
Sericus

Sericus er en slekt av biller som hører til familien smellere (Elateridae).

Utseende 
Middelsstore (ofte ca. 10 millimeter), nokså brede, blanke, brunlige smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er nokså jevnbrede med fine, skarpe punktstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Storsmellernes larver lever for det meste i morken, død ved. Denne slektens larver synes å være rovdyr.

Utbredelse 
Slekten har en holarktisk utbredelse, mest i de nordlige områdene.

Systematisk inndeling 
Slekten må ikke forveksles med oldenborre-slekten Serica, som også har én norsk art, brun oldenborre (Serica brunnea). Dette vitenskapelige navnet (hunkjønn) skiller seg fra Sericus brunneus (hankjønn) bare på kjønnet.

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Elaterini Leach, 1815
 Understammen Elaterina
 Slekten Sericus Eschscholtz, 1829 -  i Norge:
 Brunsmeller, Sericus brunneus (Linnaeus, 1758)
 Øvrige arter:
 Sericus bicarinatus Garg & Vasu, 1999
 Sericus bifoveolatus (Lewis, 1894)
 Sericus clarus Gurjeva, 1972
 Sericus formosanus (Ôhira, 1966)
 Sericus fujisanus (Lewis, 1894)
 Sericus fusiformis (LeConte, 1853)
 Sericus gorodinskii Platia & Gudenzi, 2006
 Sericus hiramatsui (Ôhira, 1995)
 Sericus honestus (Randall, 1838)
 Sericus incongruus (LeConte, 1853)
 Sericus inversus (Candèze, 1863)
 Sericus ishidai (Kishii, 1955)
 Sericus jezoensis Ôhira, 1992
 Sericus lahaulensis Vats & Chauhan, 1992
 Sericus rugosus Van Dyke, 1932
 Sericus siteki Platia & Gudenzi, 2006
 Sericus spinosus Platia & Gudenzi, 2006
 Sericus subaeneus (Redtenbacher, 1842)
 Sericus vavrai Platia & Gudenzi, 2006
 Sericus viridanus (Say, 1825)
 Sericus yunnanensis Platia & Gudenzi, 2006

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki. 
 Zahradník, J. og Chvála, M. 1991. Teknologisk forlags store bok om insekter. N.W. Damm. Om smellere, side 282-287.

Eksterne lenker 
 
 bugguide.net - bildedatabas eover nordamerikanske insekter
 

Smellere
Biller formelt beskrevet i 1829
Birgittaklosteret i Tallinn

Birgittaklosteret i Tallinn (på estisk: Pirita klooster), i nordøstre Tallinn i Estland, er et historisk tidligere kloster, og et moderne kloster. begge på det etter klosteret navngitte bydelen Pirita.

Det gamle kloster
Det gamle klosteret ligger i ruiner. Det dreier seg om ruinene av et av Nordeuropas største middelalderklostre, og var Livlands største. Det var i virksomhet fra 1417 til 1575. Byggingen begynte i år 1417 og ble ferdigstilt i 1436.  

Tanken om å grunnlegge et kloster i området kan tilbakeføres til kjøpmennene H. Huxer, G. Kruse og H. Swalbart) i Tallinn omkring år 1400. I 1407 kom det to munker fra  Vadstena kloster for å gi kjøpmennene råd og anvisninger. Den første tillatelse til å bryte dolomitt til brtuk som bygningsmateriale ble innhentet i 1417. Konventet ble oppført under ledelse av arkitekten Heinrich Swalbart. 

Klosterets hovedkirke ble konsekrert 15. august 1436 Tallinns biskop Heinrich II. Flere av kjøpmennene som hadde gått inn for klosterprosjektet trådte inn og ble munker der. Klosteret var et dobbeltkloster;her var det nonner, og i en egen avdeling munker.

Nedgangstider begynte for klosteret etter at den protestantiske reformasjon ble antatt i Estland i 1525, skjønt det ble tillatt of fortsette å virke. Men under den livlandske krig (1558–1583) og den russiske invasjon av Tallinn under ledelse av Ivan IV av Russland i januar i 1575 ble klosteret nedbrent av de russiske styrker. Nonnene ble fordrevet. Klostergodset tilhørene birgittinerne ble deretter lagt inn under den svenske krone. 

I den sovjetiske tid, da Estland var en av sovjetrepublikkene, begynte patriotiske estere å betrakte klosterruinene som et nasjonalt symbol.

Nytt kloster
Rett nord for, of ved siden av ruinene av middelalderklosteret, står det siden 15. september 2001 også et nytt kloster. Der bor det (2019) åtte nonner tilhørende birgittinerordenen, fra Mexico og India. Årene 2001–2004 ble det styrk av moder Patrizia, fra 2004 av moder Riccarda.

Kjente abbedisser i middelalderen 
 1412 Christina Tocke
 1438 Kone
 p. 1449 Margarethe Woldicke (?)
 1458–1462 Kunigunde Orgies
 1474 Gertrud [Wekebrod]
 1484 Gertrud
 Gertrud Orgies
 1504 Birgitta [? Hafvestfer]
 1526–1545 Birgitte Holstever
 Gertrud von Vietinghof
 1552?–1555 Margarethe Donhof
 1564 Magdalena Soie

Litteratur
Wilhelm Siegfried Stavenhagen: Album Ehstländischer Ansichten / gezeichnet und herausgegeben von Wilhelm Siegfried Stavenhagen ; in Stahl gestochen und gedruckt von G. G. Lange; mit erläuterndem Text von verschiedenen Verfassern. Mitau: im Selbstverlag des Herausgebers, 1867 (2. trükk Gelting: Artus-Verlag, 1966) ESTER Digitaalselt: kaadrid 5, 76–87
Villem Raam: Pirita klooster. Tallinn: Eesti Raamat, 1984
 "Pirita klooster AD MMI-MMXI." Toimetus: Ema Riccarda, Lagle Parek, Vello Salo, Ilmo Au. Illustreeritud. – Tallinn, Pirita klooster 2001. 80 lk.

Eksterne lenker 
 Klosterets hjemmeside

Katolske klostre
Birgittinerordenen
Tallinn
Klosterruiner
Religiøse bygninger i Estland
Etableringer i 1417
Opphør i 1575
Bjørg Holmen

Bjørg Thorsen Holmen (tidligere Mathiesen), (født 1945) er en norsk ballettpedagog og koreograf, utdannet som danser, koreograf og pedagog ved Norges Balletthøgskole, og i tillegg et diplomår i praktisk pedagogikk klassisk ballett for barn. Hun var lærer ved Kirkenærs ballettskole i Oslo i fire år, og praktiserte parallelt som profesjonell danser, før hun flyttet til Ringsaker kommune. 

I 1975 startet hun en privat ballettskole i Ringsaker kommune, denne drev hun i mange år, med et stort antall elever. Ballettskolen ble i 1994 del av Ringsaker kulturskole, og hun var ansatt som ballettpedagog her til 2012. Hun har  produsert rundt 35 større forestillinger for ballettskolen i Ringsaker. Ballettskolens oppvisninger var spektakulære, og flere av hennes elever har fortsatt med utdanning innen dans. 

Bjørg Holmen har betydd mye for danse- og teatermiljøene i Innlandet, både som pedagog og koreograf. Hun har bl.a. gjort koreografi for verk med Ringsakeroperaen, Klomadu teater, Kulturproduksjoner, Hedmark teater, Kvennstuguteatret. Hennes engasjement i Ringsakeroperaen startet med oppsettingen Jegerbruden i 1981. Hun har tilsammen medvirket som koreograf i 12 av operaens oppsettinger, vært regiassistent ved flere av dem, og ansvarlig for operaens 30års-jubileumskonsert i 2009.

I 1990 mottok hun Jorunn Kirkenærs Ballettpedagogiske stipend, og i 1992 Ringsakerprisen.

Koreografi (utvalg) 
Ekko fra Norge, visuell konsert med Collegium vocale, del av OL-programmet 1994. Dirigent Thomas Caplin, regissør Svein Gundersen, koreograf Bjørg Holmen.
Laterna magica I-III, forestillinger i forbindelse med Vinter-Ol i 1994, med bl.a Klomadu teater, Teaterverkstedet, Ringsaker ballettskole.
Sten i glass, åpningsverk til Hamardomen 1998. Av Svein Gundersen, musikk Bjørn Sverre Kristensen, koreografi Bjørg Holmen.
Den glade enke, Ringsakeroperaen 2009. Regissør Ronald Rørvik, koreograf Bjørg Holmen.
Liten Kirsten, Ringsakeroperaen 2014. Koreograf Bjørg Holmen.
Graset er grønt før æiile, Kvennstuguteatret 2015. Regissør Anders Kippersund, koreograf Bjørg Holmen.
I skuggen ta krigen, Kvennstuguteatret 2016. Av Johanne Kippersund Nesdal, koreograf Bjørg Holmen.
Bør Børson Jr, Kvennstuguteatret 2017. Regissør Johanne Kippersund Nesdal, koreograf Bjørg Holmen.
Perlefiskerne, Ringsakeroperaen 2018. Regissør Harald Vallgårda, regiassistent/koreograf Bjørg Holmen.
Barbereren i Sevilla, Ringsakeroperaen 2019. Regissør Arild Helleland, koreograf Bjørg Holmen.

Eksterne lenker 

Sten i glass

Laterna magica 1, Laterna magica II

Laterna magica III - OL-forestilling 1994

En soleklar suksess

Strålende storkar

God stemning i Kvennstugua

Operaløft i Ringsaker

Fantastisk Enke

Ringsakerprisen - oversikt over vinnere

Perlefiskerne - fra Ringsakeroperaens webside

Barbereren i Sevilla  - fra Ringsakeroperaens webside

Fødselsdato ikke oppgitt
Fødsler i 1945
Norske koreografer
Vest-Telemarkrådet

Vest-Telemarkrådet er et regionalt samarbeidsorgan for kommunene i Vest-Telemark; Fyresdal, Kviteseid, Nissedal, Seljord, Tokke og Vinje. I regionrådet møter ordførerne og rådmennene i de seks kommunene.

Sekretariat 
 Anne Åsmundtveit (regionrådsleder)
 Johannes Rindal (utviklingsleder)
 Anne Guro Hommo (prosjektleder velferdsteknologi)
 Kyrre Hegg (digitaliseringskoordinator)

Referanser

Eksterne lenker 
 

Telemark
Interkommunale regionråd
VM i friidrett 2019 – 5 000 meter menn

Øvelsen 5000 meter menn i VM i friidrett 2019 ble avholdt på Khalifa International Stadium i Doha, Qatar 27. og 30. september 2019.

Resultater

Forsøksheat
Kvalifisering. De 5 første i hvert heat (Q) og 5 raskeste ellers (q) gikk videre til finalen.

Finale
Finalen startet 30. september kl. 21:20.

Referanser 

05000
Langdistanseløp
Aphanobius

Aphanobius er en slekt av biller som hører til familien smellere (Elateridae).

Utseende 
Middelsstore (ofte ca. 10 millimeter), avlange, blanke, brunlige smellere. Antennene er gjerne sagtakkede, pronotum hvelvet med rundede sider. Dekkvingene er nokså jevnbrede med fine, skarpe punktstriper.

Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis 
Storsmellernes larver lever for det meste i morken, død ved. Denne slektens larver synes å være rovdyr.

Utbredelse 
Slekten er utbredt i Asia (rundt Himalaya, Malaysia).

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien smellere, Elateridae
 Underfamilien storsmellere, Elaterinae Leach, 1815
 Stammen Elaterini Leach, 1815
 Understammen Elaterina
 Slekten Aphanobius Eschscholtz, 1829 
 Aphanobius aequalis Candèze, 1878
 Aphanobius alaomorphus Candèze, 1863
 Aphanobius antennatus Fleutiaux, 1936
 Aphanobius badius Candèze, 1893
 Aphanobius discoidalis Candèze, 1880
 Aphanobius gracilis Candèze, 1889
 Aphanobius gudenzii Riese, 2014
 Aphanobius longicollis Eschscholtz, 1829
 Aphanobius longithorax (Wiedeman, 1823)
 Aphanobius malaccensis Candèze, 1863
 Aphanobius melanurus Schwarz, 1896
 Aphanobius niger Fleutiaux, 1936
 Aphanobius parallelus Fleutiaux, 1936
 Aphanobius permacer Candèze, 1894
 Aphanobius riesei Schimmel, 1999
 Aphanobius seclusoides Cobos, 1970
 Aphanobius seclusus Candèze
 Aphanobius stenosomus Candèze, 1863
 Aphanobius thoracicus Candèze, 1889
 Aphanobius touffus Vats & Chauhan, 1992

Eksterne lenker 
 bugguide.net - bildedatabase over nordamerikanske insekter
 

Smellere
Biller formelt beskrevet i 1829
De britiske Jomfruøyer under VM i friidrett 2019

De britiske Jomfruøyer deltok under VM i friidrett 2019 (utendørs) fra 27. september til 6. oktober 2019 i Doha i Qatar.

Resultater

Kvinner 
Tekniske øvelser

Menn 
Løpsøvelser

Tekniske øvelser

Referanser

Eksterne lenker 
 http://www.iaafworldchampionships.com/

De britiske Jomfruøyer under VM i friidrett
Nasjoner under VM i friidrett 2019
Sport på De britiske Jomfruøyer i 2019
Astrosaur

Astrosaur er et rockeband fra Oslo og består av Eirik Kråkenes på gitar, Steinar Glas på bass og Jonatan Eikum på trommer. Bandet er instrumentalt og musikken er en blanding av progressiv rock, psykedelisk rock, stoner rock, jazz, metall og post rock. Bandet har gitt ut to album, Fade In // Space Out (2017) og Obscuroscope (2019). 

Astrosaur har turnert i Europa, blant annet som support for det norske prog metal-bandet Leprous og Emperor-frontmann Ihsahn.

Diskografi 
 2017: Fade In // Space Out (Bad Vibes)
 2019: Obscuroscope (Pelagic Records)

Referanser 

Norske musikkgrupper